Държавен вестник, бр. 87, 2025 г., стр. 30

СТР.  30	
Д Ъ Р Ж А В Е Н  В Е С Т Н И К 	
БРОЙ  87
осигуряват добре функциониращи и поддържани технически системи. Във връзка с това 
съхраняват и документацията за извършената поддръжка и ремонти, споразуменията и 
договорите за услуги и доставки на резервни части и материали. Съхраняват и инспекционни 
отчети и протоколи за съответствие със стандарти.  
Работно място на лицето, придобило втора степен на професионална квалификация 
по професията „Експлоатация и сделки с недвижими имоти“, са административни и жилищни 
сгради, обществени институции, строителни и технически фирми. Работата може да бъде 
както на открито, така и на закрито. Работното време е обикновено 8 часа на ден, но при 
аварийни ситуации може да се изисква работа в извънработно време. При изпълнение на 
задълженията лицето е изложено на вредни влияния, което налага използването на защитно 
работно облекло и лични предпазни средства, като каски, защитни очила, ръкавици и др. 
Работата на лицето, придобило втора степен на професионална квалификация по професията 
„Експлоатация и сделки с недвижими имоти“, е динамична и комбинира административни, 
ремонтни и комуникационни дейности. Тя осигурява възможност за надграждане на 
квалификацията и бъдещо професионално развитие в сферата на недвижимите имоти, 
техническата поддръжка и строителството. 
2.3. Трета степен на професионална квалификация по професията „Експлоатация и 
сделки с недвижими имоти“ 
След успешното завършване на образованието или обучението си придобилите трета 
степен на  професионална квалификация по професията „Експлоатация и сделки с недвижими 
имоти“ могат да намерят реализация в практиката като специалисти в предприятия, 
институции и други организации:  
-
агенции, предлагащи фасилити и пропърти мениджмънт услуги;
-
агенции за недвижими имоти, извършващи сделки с недвижима собственост.
2.3.1. Агенции, предлагащи фасилити и пропърти мениджмънт услуги
Придобилият трета степен на професионална квалификация по професията
„Експлоатация и сделки с недвижими имоти“, работещ в специализацията „Фасилити и 
пропърти мениджмънт услуги“, е професионалист, който се грижи за управлението и 
поддръжката на частна, общинска и държавна недвижима собственост – жилищни сгради и 
комплекси, като осигурява тяхното ефективно функциониране и комфорт за обитателите. 
Той/тя изпълнява широк спектър от задачи, свързани с администрирането, поддръжката и 
управлението на общите части на сградата. 
Основните задължения на придобилия трета степен на професионална квалификация 
по професията „Експлоатация и сделки с недвижими имоти“, работещ в специализацията 
„Фасилити и пропърти мениджмънт услуги“, са: 
Изграждане на активна комуникация с обитателите: Разрешаване на конфликти между 
обитателите, предоставяне на информация и помощ по различни въпроси, свързани със 
сградата. Консултиране по юридически въпроси, свързани със собствеността и управлението 
на сградата, включително разрешаване на спорове и представителство пред институции. 
Организиране на общи събрания на собствениците, както и на общи събрания на 
собствениците и наемателите, съставяне на протоколи за обсъжданите въпроси и взетите 
решения. Водене на документация. Финансово управление на етажната собственост, 
изразяващо се в събиране на такси и абонаментни вноски, изготвяне на бюджети, плащане на 
сметки и фактури, управление на банковата сметка на етажната собственост. Организиране на 
фонд „Ремонт и обновяване“, събиране на абонаментни вноски, изготвяне на бюджети. 
Организиране и контрол на редовната поддръжка и ремонтни дейности в общите части на 
сградата. Осигуряване на сигурността на сградата чрез инсталиране и поддръжка на 
охранителни системи, осветление и други мерки за безопасност. Дейности по паспортизация 
на сградата. 
Придобилият трета степен на професионална квалификация по професията 
„Експлоатация и сделки с недвижими имоти“, работещ в сферата на „Фасилити и пропърти 
мениджмънт услуги“, използва организационни умения за планиране и координиране на